"Dit wil voorkom asof boere geen ander keuse het nie as om hulleself te moet voorberei vir oorlog." So sê TLU SA se Adjunk-President en Voorsitter van die Veiligheidskomitee, mnr. Henry Geldenhuys.
Mnr. Geldenhuys het gereageer op die moord op die 77-jarige mnr. Johan van Rensburg van die Baltimore-omgewing. "Hierdie moord kom skaars 'n dag nadat die ANC Jeugliga se adjunk-president, Ronald Lamola, in Durban gesê het dat Suid-Afrikaners in 'n illusie leef dat hulle hul grond vreedsaam sal terugkry. 'Ons het 'n gebeure so kragdadig as 'n oorlog nodig om die land weer in besit van Afrikane te kry', het Lamola volgens berigte gesê."
Ons kommentaar: Na die ANC-Jeugliga se onlangse dreigemente dat hulle nou lank genoeg gewag het, en gereed is om boere se plase en welaf stedelinge se huise te beset, het blanke organisasies ewe hard teruggekap en gewaarsku dat hulle dit nie sal duld nie – hulle sal veg vir wat aan hulle behoort. Onder hulle is AfriForum Jeug (AFJ), TLU SA, VF Plus Jeug en die HNP.
Maar verlede naweek (16/17 Junie) het die ANCJL-voorbok en woordvoerder, Magdalene Moonsamy, die blankes openlik uitgedaag: "Julle het nou lank genoeg alleen voordeel getrek uit die rykdom van die land – nou is dit die swarte se beurt. Ons stry weer soos in 1976 vir 'n politieke skuif. Ons wil baie vinnig Seksie 25 van die Konstitusie verander omdat dit net die wittes se rykdomme beskerm. Daarna plaas ons die land in die hande van die inheemse volke – met geweld, as dit nodig is. Natuurlik sonder vergoeding! En ons sal dadelik ook die myne nasioinaliseer. Dis ons taak om dit vir die opkomende geslagte te doen!"
In 'n onderhoud later met die buitelandse media het sy Afrikaner-organisasies se dreigemente van "oorlog" snedig afgelag. "My oom het my vertel dat die wit Afrikaners en AWB's al vóór 1976 gedreig het met oorlog, want hulle sal nie toelaat dat daar gemengde sport kom nie, dat apartheid nooit afgeskaf sal word nie, dat woonbuurtes wit sal bly, so ook hulle skole en hulle kerke. Ons het dit alles reggekry, en wat het die wittes gedoen? Niks nie! Op vergaderings is ons ook gewaarsku dat as nog net één Boer sterf, is daar oorlog – duisende is al dood. Hulle doen niks, want hulle is bang vir ons. En kyk maar, dit sal weer gebeur as ons die grond en myne vat. Die revolusie gaan nou bergin…"
Die Minister van Water Hulpbronne, Sunil Tatkare, het Moonsamy hierin gesteun. Sy was al vantevore in die moeilikheid oor haar blatante steun vir grondonteiening.